“نوکیں دھرءِ زھگ”
تَرّینوک: (بوھیر کُلانچی)
بّلّکءَ گوں نماسگءَ گُشت کہ بیا من کسھے کاراں.
کسہءِ گوشدارگءَ نماسگ بلکءِ نزیکءَ شُتءُ بلکءَ کسہ بنگیج کُت.
“بَلّکءَ گشت یک زمانگےءِ گپّ انت.
“نماسگءَ جُست کُت کہ بلّک ھروھدیک مردم کسہّے بنگیج کن انت گڑا چیءَ گُش انت کہ یک زمانگےءِ گپّ انت ؟
“بلّکءَ گُشت کہ کسہّ ھمے رنگءَ بنگیج کنگ بنت.
ھو ھست ات بادشاھے آئیءَ چُکّ نیست ات.
“ھاں زاناں آئیءَ سیر کُتگ ات.؟
“ھو منی چُکّ!!!
“گڑا بلّک آئیءَ وتی الاج چیءَ نہ کنائینتگ؟
نی بلک زھر گپتگ ات گُشت ئے:تو بیتوارءَ نند ئےءُ کسہءَ گوشدارئے اگں ناں…
ھو من گشگءَ اتاں کہ آ بے اولادے ات یکروچے آ جنگلءَ روگءَ ات.
“بلے جنگلءَ چیءَ روگءَ ات.؟
“شکارءَ روگءَ ات.
“گڑا زاناں “ورلڈ ویلڈ فاؤنڈیشن”ءِ کارندہ مرتگ اتنت کہ آ مکن اش نہ کُتگ ات؟
بَلک زھرءَ ترکگی ات گشت ئے تو بکواس مہ کن بیتوارءَ بہ نندءُ کسہءَ گوشدار.
“ھو جنگلءَ گوں نور دروشمیں نیکےءَ ڈیک ئے دات.
“بلک ھمے نور دروشم چے بلاھے؟
“ھما بنیادم کہ چرائیءِ دیمءَ نور پِٹ ایتءُ دیم ئے چو گروکءَ شھم دنت.
“گڑا واپڈا چہ اے رنگیں مردماں لین چیءَ نہ زیر ایت.؟
“مانجائی مہ کن….
ھو آ نیکاں اناگہہءَ جنگلءَ درائی کُت.
“بلک!! زاناں آ نیک اوں جنگلءَشکارءَ اتکگ اتنت؟
“اناں منی چُک!! آ ھداءِ ابابتءَ اودءَ نشتگ اتنت.
“زاناں شھرءِ مسیت کُبل اتنت یاں مُلّا آھانی فرقہءِ نہ اتنت؟
بلکءَ سبرے سرءَ شُت گشت ئے: ٹگل چدءَ چہ بے رھدار …
یک گوشءَ جاجکی کنان انت